Afghanistans nasjonalsang
Store norske leksikon,Geografi,Flagg og nasjonalsymboler,Nasjonalsanger
Afghanistans nasjonalsang er Daa watan Afghanistan di ('Dette landet er Afghanistan'), med tekst av Abdul Bari Janahni og melodi av Babrak Wasa. Den ble offisielt antatt i 2006 etter en konkurranse.
Den nye grunnloven av 2004 slår fast at landet skal ha en nasjonalsang med tekst på pashto, det nest mest utbredte språket i Afghanistan, at den skal inneholde frasen Allahu akbar ('Gud er stor') og at den skal nevne de ulike etniske gruppene i landet. Den nye nasjonalsangen erstattet So Che Da Mezaka Asman Wee ('Så lenge jord og himmel finnes'), opprinnelig en mujahedin-kampsang som ble brukt under den første republikken (1973–1978) og gjeninnført av regimet som overtok etter at Sovjetunionen hadde trukket seg ut i 1989, men forbudt under Taliban-regimet (1996–2001) og tatt i bruk igjen etter Talibans fall i 2001. Les mer i Store norske leksikon nasjonalsang Afghanistan Afghanistans historie Afghanistans politiske system musikk i Afghanistan